钦定古今图书集成/明伦汇编/氏族典/第366卷 > 《凌迪知万姓统谱》 > 钦谦
## 钦定古今图书集成/明伦汇编/氏族典/第366卷 > 《凌迪知万姓统谱》 > 钦谦

按《吴县志》：谦由都督府经历改太医院判。宣宗数召
见，索秘药，三问皆以不知对，最后切谕之，谦叩头曰：
“臣以医受陛下官禄，先圣贤传医道者，无此等术，亦
无此等书。陛下承祖宗洪业，宜保爱圣躬，臣死不敢
奉诏。”宣宗愧怒，命力士以旃席裹头，亟持付狱。久之，
上悟，释出，复其官。正统末，随驾出土木，殉难。天顺初，
赠奉政大夫、医院使，荫其后。